কোরআনে বলা হয়েছেঃ “ইয়া আইয়োহাল্লাযীনা আমিনূ ইন্‌ তানছুরুকুম আল্লাহা ইয়ানছুরুকুম ওয়া ইউছাব্বিত আকদামাকুম।” (সুরা মুহাম্মদ আয়াত ৭) অর্থঃ হে ঈমানদারগণ! তোমরা যদি আল্লাহকে সাহায্য কর তবে আল্লাহ তোমাদেরকে সাহায্য করবেন। এবং তোমাদের পদযুগলকে জমিনের উপর মজবুত করে দিবেন। আল্লাহর সাহায্যকারীর হওয়ার অর্থ কি শুধু নামায-রোযা, হজ্ব-যাকাত পালন করা? নবীজীর (সাঃ) জীবন থেকে আমরা কি সে শিক্ষা পাই? বরং,সেটি হলো, তাঁর দ্বীন ও শরিয়তকে দুনিয়ায় বিজয়ী করার কাজে সাহায্য করা। সাহায্য করা সমাজকে কুফরিমুক্ত করার কাজে। নবীজী (সাঃ) ও তার সাহাবীগণ একাজে যুদ্ধ করেছেন এবং বহু সাহাবী শহীদও হয়েছেন। আল্লাহকে এভাবে সাহায্য করার মাধ্যমে মুসলমান পেতে পারে আল্লাহর পক্ষ থেকে বিজয়। এটি তাঁর পবিত্র প্রতিশ্রুতি।